"לשחרר את העצורים": עשרות יוצאי אתיופיה הפגינו מול תחנת משטרת מוריה בתלפיות | כל העיר ירושלים
פורסם בתאריך: 15.7.19 19:16
בשעה זו נערכת הפגנה מול תחנת משטרת מוריה בתלפיות – המפגינים קוראים למשטרה לשחרר את 13 העצורים שנעצרו במהלך מחאתם במרכז העיר ובצומת הסמוך לבית המשפט העליון ולקרית הממשלה. הפגינים קוראים: "לשחרר את העצורים"; "מדינת משטרה"; "דם יהודי אינו הפקר".
מוקדם יותר, בעקבות שחרורו של קצין המשטרה שירה למוות בסלומון טקה ז"ל מאות הגיעו להפגין בצומת הסמוך לבית המשפט העליון ולסינמה סיטי בירושלים – לאחר שהמפגינים ניסו לשבש את תנועת הרכבים, המשטרה עצרה שבעה מהם. מההפגנה עולים דיווחים לפיהם הם הצמידו חלק מהמפגינים לגדרות ברזל והובילו אותם לניידות. המפגינים צעקו "ביזיון לבית המשפט", "ביזיון למח"ש, ביזיון למשטרת ישראל".
לאחר מכן צעדו המפגינים לעבר מרכז העיר, לאחר שחלקם ניסו לשבש את תנועת הרכבת הקלה, עצרה המשטרה שישה מפגינים. "במהלך הפגנה בלתי חוקית המתקיימת ברחוב יפו ירושלים, המשטרה אפשרה בתחילה למפגינים להביע את מחאתם בצורה לגיטימית, עד לשלב בו הפסיקו להישמע להוראות השוטרים, ובתוך כך החלו לנסות ולשבש את תנועת הרכבת הקלה", כך נמסר ממשטרת ירושלים. "כוחות המשטרה שפועלים במקום עצרו 6 מהם".
לאחר מעצר 13 מפגינים – כעת, כאמור, עשרות התכנסו מול תחנת משטרת מוריה בתלפיות – המוחים קוראים למשטרה לשחרר את העצורים. בכניסה לתחנת מוריה הוצבו כמה שוטרי מג"ב.
15 ביולי 2019 at 22:44
אנחנונכולנונחא רק האתיופים צרכים לצאת ולהפגין נגד השקרים והטיית הצדק ובמיוחד כשמדובר ברצח ילד
16 ביולי 2019 at 7:50
נראה לי הגשר בין בית משפט עליון לסינימסיטי – לא לדחוף סתם תמונות
נאסראצ'ו
21 ביולי 2019 at 18:46
כל היום מפגינים אלה, אין להם עבודה?
באמריקה זה היה נגמר כבר מזמן, פה המשטרה מרחמים אליהם…